open-index/open-wikipedia-markdown huggingface dataset:
Βραχιόσαυρος

Ο **Βραχιόσαυρος** (*Brachiosaurus*) είναι είδος τεράστιου φυτοφάγου δεινόσαυρου, που έζησε κατά την Ύστερη Ιουρασική περίοδο. Το όνομά του σημαίνει "ερπετό με μεγάλους βραχίονες" (βραχίονας+σαύρα). Ήταν ένα από τα ελάχιστα σαυρόποδα που μπορούσαν να κρατήσουν όρθιο τον λαιμό τους, για να φτάνουν και να τρέφονται ακόμα και από τα ψηλότερα κωνοφόρα. Ο δεινόσαυρος ανακαλύφθηκε το 1903 στο Κολοράντο των ΗΠΑ από τον Αμερικανό παλαιοντολόγο και κυνηγό απολιθωμάτων Έλμερ Σ. Ριγκς. Σήμερα είναι γνωστό ένα είδος του γένους, το *Brachiosaurus altithorax*.

## Όνομα
Το όνομα Βραχιόσαυρος αποτελείται από τα συνθετικά βραχίονας και σαύρα. Ονομάστηκε έτσι χάρις στα ασυνήθιστα μεγάλα μπροστινά άκρα του. Μία άλλη σπανιότερη μορφή του ονόματος στα ελληνικά είναι το Βραχιονόσαυρος.

## Περιγραφή
Το μέγεθος του βραχιόσαυρου δεν είναι επακριβώς γνωστό. Τα περισσότερα που ξέρουμε για αυτόν και το μέγεθός του τα γνωρίζουμε από το συγγενικό είδος Τζιραφατιτάνα, ο οποίος αρχικά θεωρούταν μέλος του γένους Βραχιόσαυρος. Γενικά, υπολογίζεται ότι ζυγίζει 30-80 τόνους. Για να υποστηρίζει αυτό το βάρος είχε τεράστια πόδια σαν κολόνες, όμοια με αυτά του ελέφαντα. Αντίθετα με ορισμένες απεικονίσεις του (κυρίως σε ταινίες όπως το Τζουράσικ Παρκ ο Βραχιόσαυρος μάλλον δεν θα μπορούσε να σηκωθεί στα πίσω του πόδια, κυρίως λόγω του τεράστιου βάρους του και του σχετικά μικρού μεγέθους των πίσω ποδιών του. Το μήκος του υπολογίζεται στα 23 - 30 μέτρα, και το ύψος του στα 9 - 16 μέτρα. Με τέτοιο μέγεθος, μάλλον κανένα σαρκοφάγο δεν θα μπορούσε να τον απειλήσει. Ένα από τα πιο γνωστά χαρακτηριστικά του ήταν το λοφίο του, που χρησιμοποιούνταν μάλλον ή για επίδειξη ή για να ενισχύει τον ήχο από τα καλέσματά του. 
μικρογραφία|Το μέγεθος του Βραχιόσαυρου σε σχέση με τον άνθρωπο.

## Συγγενείς
Πολλά από αυτά που γνωρίζουμε τον Βραχιόσαυρο, τα ξέρουμε από τον Τζιραφατιτάνα, ένα κοντινό του συγγενή. Ο Βραχιόσαυρος, εκτός από τον Τζιραφατιτάνα, είχε πολλούς συγγενείς, όπως ο Σαυροποσειδώνας, ένα τεράστιο σαυρόποδο που πιστεύεται πως ήταν ο ψηλότερος δεινόσαυρος. Εκτός από αυτόν, είχε και άλλους, μικρότερους, όπως ο Αστρόδοντας και ο Βοθριοσπόνδυλος. Όλοι οι συγγενείς του είχαν τα εξής κοινά χαρακτηριστικά: ήταν όλοι τεράστιοι, είχαν λαιμό που μπορούσαν να τον κρατήσουν όρθιο, και είχαν μεγαλύτερα μπροστινά πόδια. Μέχρι αρκετά πρόσφατα, δεν υπήρχε διαχωρισμός μεταξύ Τζιραφατιτάνα και Βραχιόσαυρου, αφού ο πρώτος θεωρούνταν αφρικανική μορφή του δεύτερου, και ονομαζόταν Brachiosaurus brancai. Ωστόσο, το 2009 μελέτες έδειξαν πως υπήρχαν σημαντικές διαφορές μεταξύ τους και ο Τζιραφατιτάνας τώρα είναι ταξινομημένος ως Giraffatitan brancai.

## Βιβλιογραφία
* 
* 

## Εξωτερικοί σύνδεσμοι

* The First ''Brachiosaurus'' – Interview with Joyce Havstad of the Field Museum about *Brachiosaurus* and the concept of holotypes.

Κατηγορία:Βραχιοσαυρίδες
Κεμαλισμός (ιδεολογία)

Ως **Κεμαλισμός** ορίζονται τα βασικά αξιώματα και η ιδρυτική ιδεολογία της Δημοκρατίας της Τουρκίας, όπως θεμελιώθηκε από τον Μουσταφά Κεμάλ Ατατούρκ και κατ'επέκταση των υποστηρικτών του.

Οι θεμελιώδεις αρχές είναι έξι, ή αλλιώς τα "Έξι Βέλη":
*Ρεπουμπλικανισμός, η εξουσία πηγάζει από τον Λαό και όχι από κάποιον Μονάρχη ή Σουλτάνο
*Εθνικισμός
*Κοσμικισμός, διαχωρισμός  της Θρησκείας από το Κράτος (λαϊκότητα του Κράτους)
*Λαϊκισμός, όλη η κυριαρχία ανήκει στο Λαό/Έθνος
*Κρατισμός, απόλυτη κυριαρχία του Κράτους επάνω στα οικονομικά συμφέροντα/οικονομικούς παράγοντες
*Επαναστατικότητα, αντικατάσταση των παλαιών Οθωμανικών θεσμών με σύγχρονους

## Δείτε επίσης
* Ρεπουμπλικανικό Λαϊκό Κόμμα

## Πηγές
* Cleveland, William L., and Martin P. Bunton. A History of the Modern Middle East. Boulder: Westview, 2013. 

Κατηγορία:Πολιτικές θεωρίες
Κατηγορία:Τουρκικός εθνικισμός
Κατηγορία:Μουσταφά Κεμάλ Ατατούρκ
Κατηγορία:Πολιτική της Τουρκίας
Κατηγορία:Πολιτικά κινήματα στην Τουρκία
Κατηγορία:Κρατισμός
Δημήτρης Ιωαννόπουλος

Ο **Δημήτρης Ιωαννόπουλος** (1904 - 1η Απριλίου 1987) ήταν Έλληνας θεατρικός συγγραφέας, σκηνοθέτης και σεναριογράφος.

Γεννήθηκε στην Αθήνα. Μετά τις εγκύκλιες σπουδές συνέχισε στο Πανεπιστήμιο Αθηνών στη νομική. Λίγα χρόνια μετά την αποφοίτησή του ασχολήθηκε με το θέατρο σπουδάζοντας δραματική τέχνη. Αργότερα μετέβη στη Γερμανία στο Βερολίνο, σπουδάζοντας σκηνοθεσία. Με την επιστροφή του ασχολήθηκε με τη δημοσιογραφία, με τη συγγραφή θεατρικών έργων και ως σκηνοθέτης του θεάτρου. Μεταξύ των θεατρικών του έργων περιλαμβάνονται τα *Ο ατέλειωτος δρόμος*, *Το παραμύθι της ευτυχίας*, *Η πόρτα και το παράθυρο* και *Ο γιόκας μας*.

Την περίοδο 1938 - 1945 διετέλεσε διευθυντής του θεατρικού τμήματος του ΕΙΡ και την περίοδο 1948 - 1960 ανταποκριτής του ΕΙΡ στην έδρα του ΟΗΕ. Επίσης διετέλεσε και πρόεδρος της Εταιρείας Ελλήνων Θεατρικών Συγγραφέων.

Από την Κατοχή ασχολήθηκε επίσης και με το χώρο του ελληνικού κινηματογράφου επίσης ως σκηνοθέτης και σεναριογράφος. Κινηματογραφικά έργα με δική του σκηνοθεσία και σενάριο ήταν *[[Η φωνή της καρδιάς (ταινία, 1943)|Η φωνή της καρδιάς]]* (1943), από το οποίο και έγινε περισσότερο γνωστός. Σημειώνεται ότι αυτή η ταινία ήταν και η πρώτη παραγωγή της Φίνος Φιλμ, αλλά και μία από τις πρώτες ελληνικές μελοδραματικές παραγωγές με επαγγελματική σιγουριά. Άλλες ταινίες του ήταν *[[Η βίλλα με τα νούφαρα]]* (1945), *[[Ο δρόμος με τις ακακίες]]* (1954), *[[Ο Φανούρης και το σόι του]]* (1957 - μόνο σκηνοθεσία), *[[Η μοίρα γράφει την ιστορία]]* (1957), *[[Μια του κλέφτη...]]*  (1960) και *[[Στρατιώτες δίχως στολή]]* (1960).

Πέθανε την 1η Απριλίου 1987.

## Πηγές
* "Μεγάλη Ελληνική Εγκυκλοπαίδεια" τομ. Γ΄ (συμπλήρωμα) σελ.205.
* "100 χρόνια Ελληνικού και Ξένου κινηματογράφου" (3 τόμοι) Εκδ. Μανιατέας - Αθήνα 1997, τομ.3ος, σελ.150

## Παραπομπές

## Εξωτερικοί σύνδεσμοι
*

Κατηγορία:Έλληνες θεατρικοί συγγραφείς
Κατηγορία:Έλληνες σκηνοθέτες
Κατηγορία:Έλληνες σεναριογράφοι
Δημοκρατικό Ενωτικό Κόμμα

Το **Δημοκρατικό Ενωτικό Κόμμα** (αγγλ. *Democratic Unionist Party*) είναι πολιτικό κόμμα της Βόρειας Ιρλανδίας. Είναι το μεγαλύτερο κόμμα στην Εθνοσυνέλευση της Βόρειας Ιρλανδίας ενώ, μαζί με το Ενωτικό Κόμμα του Άλστερ, είναι τα δύο μεγαλύτερα κόμματα της Ιρλανδίας που τάσσονται υπέρ της παραμονής της Βόρειας Ιρλανδίας στο Ηνωμένο Βασίλειο.

Το κόμμα ιδρύθηκε το 1971 από τον Ίαν Πέσλεϊ και τωρινός αρχηγός του είναι η Άρλιν Φόστερ. Έχει στενούς δεσμούς με την προτεσταντική εκκλησία, ειδικότερα με την Ελεύθερη Πρεσβυτεριανή Εκκλησία του Άλστερ που ιδρύθηκε από τον Πέσλεϊ, ενώ θεωρείται ως προτεσταντικό κόμμα.

Μετά τη Συμφωνία του Αγίου Ανδρέα του Οκτωβρίου του 2006, το Δημοκρατικό Ενωτικό Κόμμα συμφώνησε με το Ιρλανδικό ρεπουμπλικανικό Σιν Φέιν για διαίρεση των εξουσιών ανάμεσα στα δύο κόμματα στη Βόρεια Ιρλανδία. Μετά την πραγματοποίηση της συμφωνίας, πραγματοποιήθηκε εσωτερικός διχασμός στο κόμμα. Πολλά από τα ηγετικά του στελέχη, όπως οι βουλευτές Νάιτζελ Ντοντς, Ντέιβιντ Σίμπσον και Γκρέγκορι Κάμπελ βρέθηκαν ενάντια στην απόφαση του Πέσλεϊ. Η συντριπτική πλειοψηφία των βουλευτών του κόμματος συμφώνησε με την απόφαση του κόμματος, ωστόσο ο μοναδικός βουλευτής του κόμματος στο Ευρωπαϊκό Κοινοβούλιο Τζιμ Άλιστερ και επτά δημοτικοί σύμβουλοι αποχώρησαν από το κόμμα, ιδρύοντας έτσι το κόμμα Παραδοσιακή Ενωτική Φωνή τον Δεκέμβριο του 2007.

Το κόμμα είναι το μεγαλύτερο κόμμα της Βόρειας Ιρλανδίας, με οκτώ βουλευτές στη Βουλή των Κοινοτήτων του Ηνωμένου Βασιλείου και 38 έδρες στην Εθνοσυνέλευση της Βόρειας Ιρλανδίας, καθώς και μία έδρα στο Ευρωπαϊκό Κοινοβούλιο.
## Έδρες σε κοινοβούλια

## Εκλογικά Αποτελέσματα
μικρογραφία|373x373px|Χάρτης εκλογικών αποτελεσμάτων της Βόρειας Ιρλανδίας σε γενικές εκλογές από το 1997 εώς 2019.

### Αποτελέσματα γενικών εκλογών

Κατηγορία:Πολιτικά κόμματα της Βόρειας Ιρλανδίας
Κατηγορία:Συντηρητικά κόμματα
Κατηγορία:Ευρωσκεπτικιστικά κόμματα στο Ηνωμένο Βασίλειο
Ιερά Μητρόπολις Κασσανδρείας

Η **Ιερά Μητρόπολη Κασσανδρείας** είναι μια από τις Μητροπόλεις των λεγομένων «*Νέων Χωρών*». Έδρα της είναι ο Πολύγυρος της Χαλκιδικής και περιλαμβάνει την Χερσόνησο Κασσάνδρας, τη Σιθωνία, τη Νέα Προποντίδα, το νότιο τμήμα του Δήμου Πολυγύρου και τμήματα των Δήμων Θέρμης και Θερμαϊκού. Μητροπολίτης Κασσανδρείας από το 2001 είναι ο Νικόδημος (Κορακής). Αποτελείται από 78 ενορίες και 7 Ιερές Μονές, εκ των οποίων τρεις ανδρικές και τέσσερις γυναικείες.
[μικρογραφία|Ο Ναός του Αγίου Γεωργίου Νέας Ποτίδαιας.Κτίσθηκε από Θρακιώτες πρόσφυγες από τον Πλάτανο της [Ανατολική Θράκη|Ανατολικής Θράκης οι οποίοι μετέφεραν την εικόνα του Αγίου Γεωργίου στη νέα τους πατρίδα, την Ποτίδαια.]]

## Ιστορικά στοιχεία
Η Επισκοπή Κασσανδρείας αναφέρεται για πρώτη φορά στην «Έκθεσιν» του Λέοντος ΣΤ΄ του Σοφού το 901 ή 902 ως επισκοπή υπαγόμενη στην Μητρόπολη Θεσσαλονίκης. Συνεχίζει να αναφέρεται στα «Τακτικά» ως επισκοπή της Μητροπόλεως Θεσσαλονίκης ως τον 17ο αιώνα. Τον Δεκέμβριο του 1607 ανυψώθηκε σε Αρχιεπισκοπή. Το 1870 η έδρα της μεταφέρθηκε από την Κασσάνδρεια στον Πολύγυρο.
260px|thumb|right|Ο Ναός του Αγίου Γεωργίου Νέων Μουδανιών.

### Επισκοπικός κατάλογος

## Τοπικοί άγιοι
*Νεομάρτυς Χριστόδουλος ο Κασσανδρινός (μαρτύρησε το 1777 στη Θεσσαλονίκη)
*Νεομάρτυς Αθανάσιος ο εκ Σπάρτης Πισιδίας Μικράς Ασίας, ο οποίος μαρτύρησε στα Μουδανιά της Μικράς Ασίας στις 29 Οκτωβρίου 1653 (τιμάται στα Νέα Μουδανιά).
*Νεομάρτυς Πολυγυρινή (μαρτύρησε το 1822 στη Θεσσαλονίκη, το όνομά της παρέμεινε άγνωστο)
*Άγιος Γρηγόριος Καλλίδης ο Θρακιώτης, Μητροπολίτης Ηρακλείας και Ραιδεστού (τιμάται 25 Ιουλίου και 20 Οκτωβρίου στη Νεά Ραιδεστό και στη Νέα Ηράκλεια)
*Όσιος Παΐσιος ο Αγιορείτης και Καππαδόκης (εκοιμήθη το 1994 και ετάφη στη Μονή Ευαγγελιστή Ιωάννου του Θεολόγου στη Σουρωτή)

## Εορτές
*Παναγίας Κορυφινής, στα Νέα Μουδανιά όπου βρίσκεται η εικόνα της Παναγίας Κορυφινής που μετέφεραν πρόσφυγες από τα Μουδανιά της Μικράς Ασίας.
*Παναγίας Ελεούσας, στις 15 Αυγούστου, στη Σάρτη (Νέα Αφησιά) όπου βρίσκεται η εικόνα της Παναγίας Ελεούσας που μετέφεραν οι Μικρασιάτες από την Αφησιά του Μαρμαρά της Μικράς Ασίας.
*Αγίου Μάμαντος στον Άγιο Μάμα.
*Παναγίας της Καστρέλας στα Πυργαδίκια. Η ιερα εικόνα αποτελεί κειμήλιο των Μικρασιατών από την νήσο Αφθόνη του Μαρμαρά.
*Αγίου Γεωργίου στη Νέα Ηράκλεια, όπου βρίσκεται και η εικόνα του Αγίου Γεωργίου (Ἀραπο-Γιώργης) που μετέφεραν πρόσφυγες από την Ηράκλεια της Ανατολικής Θράκης.
*Αγίου Γεωργίου στη Νέα Ποτίδαια, όπου πρόσφυγες από τον Πλάτανο της Ανατολικής Θράκης μετέφεραν την εικόνα του Αγίου Γεωργίου στη νέα τους πατρίδα.
*Αρχαγγέλου Μιχαήλ στον Ταξιάρχη.
*Αγίου Χρυσοστόμου Σμύρνης. Η μνήμη του τιμάται κάθε Σεπτέμβριο, την Κυριακή προ της Υψώσεως του Τιμίου Σταυρού, στη Νέα Τρίγλια Χαλκιδικής, καθώς ο άγιος γεννήθηκε στην Τρίγλια της Μικράς Ασίας.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 
* 
* 
* 

## Εξωτερικοί σύνδεσμοι
*Ιστοσ. Ιεράς Μητροπόλεως Κασσανδρείας, Επίσημη ιστοσελίδα


Κασσανδρειας
Manias

Το "**Manías**" είναι μία ποπ μπαλάντα που αποτελεί το πρώτο single από το ενδέκατο προσωπικό studio album της Μεξικανής τραγουδίστριας Ταλία. Το κομμάτι κυκλοφόρησε σε ψηφιακή μορφή παγκοσμίως στις 8 Οκτωβρίου 2012. Τους στίχους και τη μουσική του κομματιού υπογράφει ο Raúl Ornelas. Κυκλοφόρησε από τη Sony Music και αποτελεί την επιστροφή της Ταλία στα μουσικά δρώμενα μετά από μία ασθητά μεγάλη δισκογραφική απουσία.

Όπως η ίδια η ερμηνεύτρια δήλωσε μέσα από τον προσωπικό της λογαριασμό σε μεγάλο ιστότοπο κοινωνικής δικτύωσης, το συγκεκριμένο τραγούδι είναι αφιερωμένο στη μνήμη της μητέρας της η οποία πέθανε πέρυσι. Το "Manías" έχει λάβει πολύ θετικές κριτικές από τους μουσικούς κριτικούς που επάινεσαν την Thalia για τη καλλιτεχνική της ανέλιξη και τις φωνητικές της ικανότητες. Το κομμάτι έχει επίσης θετική εμπορική ανταπόκριση, καταφέρνωντας μεγάλη επιτυχία στις ψηφιακές λίστες περισσότερων από 20 χωρών. Η Ταλία ερμήνευσε το τραγούδι για πρώτη φορά στην ειδική συναυλία της με τίτλο "Habítame siempre" ("Μείνε πάντα μέσα μου") η οποία προορίζεται για τηλεοπτική προβολή από το Αμερικανικό ισπανόφωνο τηλεοπτικό δίκτυο Univision Network στις 18 Νοεμβρίου, δηλαδή μία μέρα πριν την κυκλοφορία του δίσκου της, στο πλαίσιο της προώθησης του καινούργιου της μουσικού υλικού.

## Format και λίστα κομματιών
* **Ψηφιακή Κυκλοφορία**
# "Manías" – 3:54

## Charts και επικυρώσεις

## Παραπομπές


Κατηγορία:Δισκογραφία της Ταλία
Κατηγορία:Άλμπουμ του 2012
Κατηγορία:Singles του 2012
2016 Χάινεμαν

Ο **Χάινεμαν (Heinemann)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,78. Ανακαλύφθηκε το 1938 από τον Γερμανό αστρονόμο Άλφρεντ Μπόρμαν, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Καρλ Χάινεμαν.

* Αξιοσημείωτη είναι η μικρή κλίση της τροχιάς του Χάινεμαν ως προς την εκλειπτική, μόλις 55΄12΄΄.

## Φυσικά χαρακτηριστικά
Η μέση διάμετρος του Χάινεμαν εκτιμάται σε 21,85 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,102 ± 0,013.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαινεμαν
2017 Γουέσον

Η **Γουέσον (Wesson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,68. Ανακαλύφθηκε το 1903 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της προς τιμή της Μαίρης Τζόαν Γουέσον-Μπάρντγουελ (*Mary Joan Wesson Bardwell*), συζύγου του Αμερικανού αστρονόμου Κόνραντ Μ. Μπάρντγουελ.

Η Γουέσον στο περιήλιο της τροχιάς της βρίσκεται στα εσώτατα όρια της Κύριας Ζώνης.

## Φυσικά χαρακτηριστικά
Τα κυρίως φυσικά χαρακτηριστικά της Γουέσον είναι άγνωστα. Η Γουέσον περιστρέφεται γύρω από τον εαυτό της μία φορά κάθε 3 ώρες 24 λεπτά και 57 δευτερόλεπτα, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γουεσον
Βαρντχά

Η **Βαρντχά**, ή **Βάρντχα**, ή *Γ(ου)αρντά*, είναι πόλη της Δυτικής Ινδίας. Αποτελεί διοικητικό κέντρο της ομώνυμης επαρχίας στην πολιτεία Μαχαράστρα. Το όνομά της έλαβε από τον παρακείμενο ποταμό Βαρντχά που ρέει στη δυτική περίμετρο της επαρχίας, αποτελώντας φυσικό σύνορό της.

Η Βαρντχά βρίσκεται σε υψόμετρο 234 μ., επί του κεντρικής οδικής αρτηρίας που συνδέει τις πόλεις Ναγκπούρ και Βομβάη και συγκεκριμένα νοτιοδυτικά της Ναγκπούρ. Στη πόλη αυτή βρισκόταν το θρησκευτικό ησυχαστήριο του Μαχάτμα Γκάντι, με συνέπεια η πόλη να συνδεθεί έντονα με τη γενικότερη ιστορία της Ινδίας. Ο πληθυσμός της πόλης το 1971 (κατ΄ εκτίμηση) αριθμούσε τους 69.000 και της ομώνυμης επαρχίας τους 778.450. Στην απογραφή του 2011 ο πληθυσμός της ξεπέρασαν τους 1.000.000 κατοίκους και όλη η επαρχία τους 1.296.000, αριθμοί που μαρτυρούν την τεράστια αστυφιλία. Το δε 10% του συνολικού πληθυσμού είναι ηλικίας μικρότερης των 6 ετών.
## Ιστορία
Η πόλη αυτή φέρεται να ιδρύθηκε από την περίοδο της μογγολικής αυτοκρατορίας. Αλλάζοντας στη συνέχεια διοίκηση Μαχαραγιάδων το 1850 περιήλθε στου Άγγλους οι οποίοι και την κατέστησαν κέντρο της ευρύτερης περιοχής όπου το 1866 έλαβε το όνομά της, ενώ προηγουμένως ανήκε στη Περιοχή Ναγκπούρ. Στη περίοδο του αγώνα της ανεξαρτησίας η Βαρντχά αποτελούσε την έδρα του εθνικού κόμματος του Κογκρέσου ηγέτες του οποίου ήταν ο Μαχάτμα Γκάντι και ο διάδοχός του Παντίτ Νεχρού. Το μεγαλύτερο ποσοστό των κατοίκων είναι Ινδουιστές. Κύρια γλώσσα είναι η μαράθι και χίντι. 
Βασικότερες  οικονομικές δραστηριότητες του πληθυσμού της ευρύτερης περιοχής είναι η γεωργία με μεγάλη παραγωγή σε βαμβάκι, σόργο και ελαιόσποροι, καθώς και η κτηνοτροφία με μεγάλη παραγωγή σε γαλακτοκομικά προϊόντα. Μεταξύ των εκπαιδευτικών ιδρυμάτων και ινστιτούτων της πόλης είναι και το "Ινστιτούτο Ιατρικών Επιστημών Μαχάτμα Γκάντι".
## Αξιοθέατα
Σημαντικότερα αξιοθέατα της πόλης είναι το λαογραφικό μουσείο οικοτεχνίας Σαγκραλάια, το βουδιστικό τέμενος και το ησυχαστήριο Ασράμ του Γκάντι.

## Πηγές
* "Εγκυκλοπαίδεια Πάπυρος Larousse Britannica" τομ.13ος, σελ.311.

## Εξωτερικοί σύνδεσμοι

* Επίσημη ιστοσελίδα περιοχής Βαρντχά
* Επίσημη ιστοσελίδα του τεμένους Kelzar Ganpati 

Κατηγορία:Πόλεις της Ινδίας
Κάλλαισχρος

Με το όνομα **Κάλλαισχρος** είναι κυρίως γνωστός ένας αρχαίος Αθηναίος, γιος του γιού του Δρωπίδη (αδελφού του Σόλωνα, και γιού του Εξηκεστίδη), Κριτία (του πρεσβύτερου), και πατέρας του περίφημου Κριτία (ενός από τους Τριάκοντα Τυράννους) και του Γλαύκωνος, αν και ο Πρόκλος λέει ότι ο Κάλλαισχρος και ο Γλαύκων ήταν αδέλφια, όντας και οι δυό τους παιδιά του πρεσβύτερου Κριτία. Επειδή ο Γλαύκων ήταν ο πατέρας της Περικτιόνης, o Κάλλαισχρος αυτός ήταν προπάππους του Πλάτωνος. Γεννήθηκε το 490 π.Χ. και το 411 π.Χ. βρισκόταν ακόμα στη ζωή, αφού αναφέρεται ως μέλος στη Βουλή των Τετρακοσίων.

Με το ίδιο όνομα αναφέρονται επίσης ένας επώνυμος άρχοντας των Αθηνών κατά τα έτη 220-219 π.Χ., καθώς και ένας αρχιτέκτονας, ένας από αυτούς που διεξήγαν εργασίες ανέγερσης του ναού Ολυμπίου Διός στην Αθήνα επί τυράννου Πεισίστρατου, μαζί με τους Αντιστάτη, Αντιμαχίδη και Φόρμο ή Πωρίνο.

Το όνομα του Καλλαίσχρου φέρει μία μικρή οδός των Αθηνών, κάθετος της Λ. Συγγρού πολύ κοντά στους Στύλους του Ολυμπίου Διός.

## Παραπομπές

Καλλαισχρος
2018 Σούστερ

Ο **Σούστερ (Schuster)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,5. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου Χανς-`Εμιλ Σούστερ (η ονομασία δόθηκε δεκαετίες μετά την ανακάλυψη).

Κοντά στο περιήλιο της τροχιάς του ο Σούστερ βρίσκεται έξω από τα εσώτατα όρια της Κύριας Ζώνης και προσεγγίζει την τροχιά του πλανήτη Άρη.

## Φυσικά χαρακτηριστικά
Τα φυσικά χαρακτηριστικά του Σούστερ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σουστερ
2019 Φαν Αλμπάντα

μικρογραφία|Η τροχιά του αστεροειδούς 2019 Φαν Αλμπάντα
Ο **φαν Αλμπάντα (van Albada)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,222. Ανακαλύφθηκε το 1935 από τον Ολλανδό αστρονόμο Χέντρικ φαν Γκεντ, που παρατηρούσε από το Γιοχάνεσμπουργκ, και πήρε το όνομά του προς τιμή του συμπατριώτη του αστρονόμου Γκάλε Μπρούνο φαν Αλμπάντα (*Gale Bruno van Albada*, 1912-1972).

## Φυσικά χαρακτηριστικά
Ο φασματικός τύπος του φαν Αλμπάντα είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

φαναλμπαντα
2020 Ούκκο

Ο **Ούκκο (Ukko)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,33. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την ομώνυμη ανώτατη θεότητα της Φινλανδικής μυθολογίας.

## Φυσικά χαρακτηριστικά
Η μέση διάμετρος του Ούκκο εκτιμάται σε 21,52 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,105 ± 0,020.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουκο
2023 Έιζαφ

μικρογραφία|Η τροχιά του αστεροειδούς 2023 Έιζαφ
Ο **Έιζαφ (Asaph)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1952 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Έιζαφ Χωλ.

## Φυσικά χαρακτηριστικά
Τα κυρίως φυσικά χαρακτηριστικά του Έιζαφ είναι άγνωστα. Ο `Ειζαφ περιστρέφεται γύρω από τον εαυτό του μία φορά κάθε 4 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ειζαφ
2022 Γουέστ

Ο **Γουέστ (West)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Δανού αστρονόμου Ρίτσαρντ Μάρτιν Γουέστ, γνωστού και από τον ομώνυμο κομήτη.

## Φυσικά χαρακτηριστικά
Ο φασματικός τύπος του Γουέστ είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γουεστ
2025 Νόρτια

Η **Νόρτια (Nortia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,745. Ανακαλύφθηκε το 1953 από τον αστρονόμο Τζόζεφ Τσερμς, που παρατηρούσε από το Γιοχάνεσμπουργκ, και πήρε το όνομά του από την ομώνυμη θεότητα των Ετρούσκων. Η Νόρτια υπήρξε ο πρώτος χρονικά από τους δύο συνολικά αστεροειδείς που ανεκάλυψε ο συγκεκριμένος αστρονόμος (ο άλλος είναι ο 1701 Οκαβάνγκο).

## Φυσικά χαρακτηριστικά
Η μέση διάμετρος της Νόρτια εκτιμάται σε 40,23 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0689. Είναι άγνωστο αν και με ποια περίοδο περιστρέφεται η Νόρτια γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νορτια
2028 Χανεκουέο

Η **Χανεκουέο (Janequeo)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,5. Ανακαλύφθηκε το 1968 από τους αστρονόμους Κάρλος Τόρες και Σ. Κοφρέ, που παρατηρούσαν από τη Θέρο Ελ Ρόμπλε της Χιλής, και πήρε το όνομά της από το όνομα της συζύγου του φυλάρχου των Αραουκανών ιθαγενών Χουεποτάν, η οποία μετά τον θάνατό του πήρε την αρχηγία και νίκησε τους Ισπανούς κατακτητές.

## Φυσικά χαρακτηριστικά
Τα φυσικά χαρακτηριστικά της Χανεκουέο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χανεκουεο
2027 Σεν Γκούο

Ο **Σεν Γκούο (Shen Guo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,183. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του προς τιμή του Κινέζου αστρονόμου του 11ου αιώνα μ.Χ. Σεν Γκούο.

## Φυσικά χαρακτηριστικά
Τα φυσικά χαρακτηριστικά του Σεν Γκούο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σεν Γκουο
2029 Μπινόμι

Ο **Μπινόμι (Binomi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1969 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το όνομα του μυθικού εφευρέτη των μαθηματικών τύπων (από το *binomial*, ο γνωστός «τύπος του διωνύμου» στην άλγεβρα: (α+β)n = .....).

## Φυσικά χαρακτηριστικά
Ο φασματικός τύπος του Μπινόμι είναι **S** (λιθώδης).

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπινομι
2031 BAM

Ο **BAM** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1969 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και το όνομά του είναι τα αρχικά των λέξεων *Байкало-Амурская Магистраль* (Baikalo-Amurskaya Magistral'), που σημαίνουν τη σιδηροδρομική γραμμή Βαϊκάλης-Αμούρ στη Σιβηρία.

## Φυσικά χαρακτηριστικά
Τα φυσικά χαρακτηριστικά του BAM είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

BAM
2030 Μπελιάεφ

μικρογραφία|Η τροχιά του αστεροειδούς 2030 Μπελιάεφ
Ο **Μπελιάεφ** (*Belyaev*) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1969 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστροναύτη («κοσμοναύτη») Πάβελ Ιβάνοβιτς Μπελιάεφ.

## Φυσικά χαρακτηριστικά
Τα φυσικά χαρακτηριστικά του Μπελιάεφ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπελυαγιεφ
2032 Έθελ

Η **Έθελ (Ethel)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,90. Ανακαλύφθηκε το 1970 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή της Ιρλανδής συγγραφέως Έθελ Λίλιαν Βόυνιτς.

## Φυσικά χαρακτηριστικά
Η μέση διάμετρος της Έθελ εκτιμάται σε 36,31 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0233 (η επιφάνειά της είναι πιο σκούρα από ένα κομμάτι κάρβουνο). Είναι άγνωστο αν και με ποια περίοδο περιστρέφεται η Έθελ γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Εθελ
2033 Βασιλεία

Η **Βασιλεία (Basilea)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1973 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της από την ομώνυμη πόλη της Ελβετίας, για να τιμηθεί η 50ή επέτειος από την ίδρυση του Ινστιτούτου Αστρονομίας στο Πανεπιστήμιό της.

## Φυσικά χαρακτηριστικά
Τα φυσικά χαρακτηριστικά της Βασιλείας είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βασιλεια
Κατηγορία:Βασιλεία (Ελβετία)
2034 Μπερνούλι

Ο **Μπερνούλι (Bernoulli)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1973 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή της Οικογένειας Μπερνούλι και της πολυσχιδούς συνεισφοράς της στις επιστήμες και τις τέχνες από τον 17ο ως τον 20ό αιώνα.

## Φυσικά χαρακτηριστικά
Τα φυσικά χαρακτηριστικά του Μπερνούλι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπερνουλι
2035 Στερνς

Ο **Στερνς (Stearns)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,61. Ανακαλύφθηκε στις 21 Σεπτεμβρίου  1973 από τον Αμερικανό αστρονόμο Τζέιμς Γκίμπσον, που παρατηρούσε από το Ελ Λεονθίτο της Αργεντινής, και πήρε το όνομά του προς τιμήν του Αμερικανού αστρονόμου Καρλ Λίο Στερνς (*Carl Leo Stearns*, 1892-1972), όπως συνέβη και με τον κρατήρα Στερνς στη Σελήνη.

Ανήκει στην Οικογένεια αστεροειδών της Ουγγαρίας. Κατά το ήμισυ της τροχιάς του, ο Στερνς βρίσκεται έξω από την Κύρια Ζώνη, και κοντά στο περιήλιό του βρίσκεται πλησιέστερα στον Ήλιο από ό,τι ο πλανήτης Άρης. Ο Στερνς είναι ένας από τους ελάχιστους αστεροειδείς της Κύριας Ζώνης που περιφέρεται γύρω από τον Ήλιο σε λιγότερο από χίλιες γήινες ημέρες, καθώς χρειάζεται 944,61 ημέρες.

## Φυσικά χαρακτηριστικά
μικρογραφία|Η τροχιά του αστεροειδούς 2035 Στερνς.

Ο φασματικός τύπος του Στερνς είναι **E** (κατά Tholen) ή **Xe** (κατά SMASSII). Ο Στερνς περιστρέφεται γύρω από τον εαυτό του μία φορά κάθε (αναλόγως με τις εκτιμήσεις) 37 ως 67 ώρες, μια πολύ αργή περιστροφή για αστεροειδή.

## Αναφορές


## Εξωτερικοί σύνδεσμοι
* Τροχιά από το JPL (Java) / Εφημερίδα.
* Asteroid Lightcurve Database (LCDB), query form (info )
* Dictionary of Minor Planet Names, Google books.
* Asteroids and comets rotation curves, CdR – Observatoire de Genève, Raoul Behrend.
* Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Στερνς
Στερνς
Αλκιβιάδης Εμπειρίκος

Ο **Αλκιβιάδης Εμπειρίκος** (1842 - 1924) ήταν Έλληνας εφοπλιστής και ευεργέτης.

## Βιογραφία
Ήταν γιος του Κωνσταντίνου Εμπειρίκου, δημάρχου της Άνδρου, βουλευτή και γόνου της γνωστής οικογένειας εφοπλιστών. Αδελφός του, ήταν ο πολιτικός και εφοπλιστής Επαμεινώνδας Εμπειρίκος. Μαζί με τον αδελφό του, ασχολήθηκαν με την ναυτιλία και το εμπόριο, αποκτώντας τεράστια περιουσία.

Πραγματοποίησε σημαντικό φιλανθρωπικό έργο. Συνεισέφερε στον Σύλλογο προς Ενίσχυση Απόρων Μαθητών στην Βραΐλα Ρουμανίας, ενώ το 1913, κατασκεύασε με δικά του έξοδα το κτίριο της Εμπειρικείου Επαγγελματικής Σχολής, στην Άνδρο. Επίσης, είχε πραγματοποιήσει δωρεά για την ανέγερση σχολής απόρων κορασίδων Άνδρου.

Απεβίωσε το 1924 και δεν είχε παιδιά.

## Πηγές


Κατηγορία:Έλληνες ευεργέτες
Κατηγορία:Έλληνες εφοπλιστές
Κατηγορία:Οικογένεια Εμπειρίκου
Σοκάρ

Ο **Σοκάρ** (επίσης προφέρεται Σεκέρ, ή εξελληνισμένο όνομα Σόκαρις) είναι ο γερακόμορφος θεός της Νεκρόπολης της Μέμφιδας. Παρόλο που η σημασία του ονόματός του δεν είναι γνωστή με βεβαιότητα, οι Αιγύπτιοι στα Κείμενα των Πυραμίδων συνέδεαν το όνομά του με την αγωνιώδη κραυγή του Όσιρι προς την Ίσιδα 'Sy-k-ri' ("βιάσου (να έρθεις) σε μένα"), στον κάτω κόσμο. Ο Σοκάρ έχει στενή σχέση με δύο άλλους θεούς, τον Πτα, κυριότερο θεό της Μέμφιδος, και τον Όσιρι, θεό του κάτω κόσμου. Σε μεταγενέστερες περιόδους, αυτή η σχέση εκφράζεται με την συγχώνευση αυτών των θεών σε έναν, τον Πτα-Σοκάρ-Όσιρις.  

Ο Σοκάρ συνήθως απεικονιζόταν σαν μουμιοποιημένο γεράκι, και κάποιες φορές σαν λόφος από τον οποίο ξεπροβάλει το κεφάλι ενός γερακιού. Ονομάζεται "αυτός που είναι στην άμμο". Κάποιες φορές απεικονίζεται με την "βάρκα hennu", που είναι ένα έλκηθρό για να μετακινείται στην αμμώδη Νεκρόπολη. Ένας από τους τίτλους του είναι "αυτός που είναι από το Restau" το οποίο σημαίνει το μέρος των "ανοιγμάτων", ή των εισόδων των τάφων.  

Στο βιβλίο του κάτω κόσμου (Amduat) του Νέου βασιλείου, απεικονίζεται να στέκεται στην πλάτη ερπετού ανάμεσα σε δύο ανοιχτά φτερά, και σαν έκφραση ελευθερίας σχετίζεται με την ανάσταση ή ίσως την επιτυχή μετάβαση στον κάτω κόσμο. Έχοντας πει αυτό, το βασίλειο του κάτω κόσμου που συνδέεται με τον Σοκάρ θεωρούνταν δύσκολη και αμμώδης περιοχή που ονομαζόταν Imhet (το οποίο σημαίνει "γεμάτο με",-λογικά με άμμο).

Ο Σοκάρ, μάλλον μέσω της συσχέτισής του με τον Πτα, επίσης σχετίζεται με τους τεχνίτες. Στο Βιβλίο των Νεκρών αναφέρεται ότι έφτιαξε ασημένια δοχεία, και ένα ασημένιο φέρετρο του Sheshonk II που ανακαλύφθηκε στην Τάνις, έχει απάνω του εικονογράφηση του Σοκάρ.

Το κέντρο λατρείας του βρισκόταν στην Μέμφιδα, όπου γινόταν γιορτές προς τιμή του τον τέταρτο μήνα της εποχής akhet (άνοιξη). Ο θεός αναπαριστάται να βοηθάει σε διάφορες εργασίες, όπως να καθαρίζει χαντάκια και κανάλια. Από το Νέο Βασίλειο και μετά παρόμοια γιορτή γινόταν στις Θήβες.

## Παραπομπές


Κατηγορία:Θεότητες της αιγυπτιακής μυθολογίας
Κατηγορία:Θεότητες της μεταλλουργίας
Κατηγορία:Θεότητες του θανάτου
Κατηγορία:Θεότητες του Κάτω Κόσμου
Κατηγορία:Θεότητες της χειροτεχνίας
Νήσος Ατλάσοφ

Το **Ατλάσοφ** (ρωσικά: *Остров Атласова*, Οστρόβ Ατλάσοβα) είναι το βορειότερο και ψηλότερο νησί των Κουρίλων. Το νησί είναι ο ηφαιστειακός κώνος του ηφαιστείου **Αλαΐντ** που υψώνεται 2.339 μέτρα πάνω από την επιφάνεια της θάλασσας. Το νησί πήρε το όνομά του από τον Βλάντιμιρ Ατλάσοφ, ο οποίος ήταν ένας Ρώσος εξερευνητής του 17ου αιώνα, ο οποίος ενσωμάτωσε την Καμτσάτκα στη Ρωσία. Σήμερα το νησί είναι ακατοίκητο.
thumb|left|200px|Το Ατλάσοφ από το επίπεδο της θάλασσας
Το Ατλάσοφ είναι το μέρος του στρωματοηφαιστείου Αλαΐντ που βρίσκεται πάνω από την επιφάνεια της θάλασσας. Είναι το βορειότερο ηφαίστειο των Κουρίλων και εξέχει σχεδόν 3 χιλιόμετρα από το πυθμένα της Οχοτσκικής θάλασσας. Έχει κυρίως βασαλτική και βασαλτική-ανδεσιτική σύσταση. Στις πλαγιές του ηφαιστείου βρίσκονται αρκετοί κώνοι, ενώ κατά τη διάρκεια της έκρηξης του 1933-1934 δημιουργήθηκε ένας υπεράκτιος κώνος. Ισχυρές εκρήξεις λαμβάνουν χώρα από το 1790. Οι εκρήξεις που έλαβαν χώρα το 1790 και από τον Απρίλιου μέχρι τον Ιούνιο του 1981 είχαν ισχύ στη κλίμακα VEI 4 και ήταν από τις ισχυρότερες που έχουν καταγραφεί στις Κουρίλες κατά τους ιστορικούς χρόνους. Η τελευταία έκρηξη έλαβε χώρα το 1996.

## Παραπομπές


Κατηγορία:Νησιά της Ρωσίας
Κατηγορία:Ηφαιστειογενή νησιά
Γεώργιος Α. Εμπειρίκος

Ο **Γεώργιος Εμπειρίκος** (1920 - 2011) ήταν Έλληνας εφοπλιστής και συλλέκτης έργων τέχνης.
## Βιογραφικά στοιχεία
Ήταν γιος του εφοπλιστή Αριστείδη Εμπειρίκου, γόνου της γνωστής οικογένειας της Άνδρου. Σπούδασε νομική στο Πανεπιστήμιο Αθηνών και στο Πανεπιστήμιο Κέιμπριτζ και στη συνέχεια εργάστηκε στη ναυτιλιακή οικογενειακή επιχείρηση. Εγκαταστάθηκε στη Νέα Υόρκη και ασχολήθηκε με την συλλογή έργων τέχνης δημιουργώντας μια από τις πιο φημισμένες συλλογές. Κατά τη διάρκεια της ζωής του διέμενε μεταξύ Λονδίνου, Ελβετίας και Νέας Υόρκης.

Η συλλογή του θεωρούνταν ως μία από τις δεκαπέντε μεγαλύτερες και σημαντικότερες στην υφήλιο αποτελούμενη από πίνακες των Βίνσεντ βαν Γκογκ, Ελ Γκρέκο, Φρανθίσκο Γκόγια, Βασίλι Καντίνσκι, Πάμπλο Πικάσο κ.α. Ένας από τους σημαντικότερους πίνακες που είχε στην συλλογή του ήταν από την σειρά *«Χαρτοπαίκτες»* του Γάλλου μεταϊμπρεσιονιστή ζωγράφου Πωλ Σεζάν, ο οποίος πωλήθηκε από τους κληρονόμους του για ένα ποσό μεταξύ 250 και 300 εκατομμυρίων αμερικανικών δολλαρίων στη βασιλική οικογένεια του Κατάρ. Τον Οκτώβριο του 2012 ο οίκος δημοπρασιών Sotheby's ανακοίνωσε ότι θα πουλήσει έντεκα έργα ζωγραφικής από την συλλογή του Εμπειρίκου στο πλαίσιο δημοπρασιών που θα πραγματοποιηθούν στη Νέα Υόρκη και το Λονδίνο. 

Απεβίωσε το 2011. Ήταν παντρεμένος με την Ντόντα Γουλανδρή και σε δεύτερο γάμο με την Δάφνη Κωστοπούλου και έχει έναν γιο, τον Αριστείδη Εμπειρίκο.

## Πηγές


Κατηγορία:Έλληνες εφοπλιστές
Κατηγορία:Έλληνες συλλέκτες έργων τέχνης
Κατηγορία:Οικογένεια Εμπειρίκου
Κατηγορία:Οικογένεια Γουλανδρή
Όρος Γιασούρ

thumb|250px|Το όρος Γιασούρ το 2006
Το **Γιασούρ** (*Yasur*) είναι ενεργό ηφαίστειο στο νησί Τάννα, ένα από τα νοτιότερα του Βανουάτου. Το ηφαίστειο, ύψους 361 μέτρων βρίσκεται συνεχώς σε κατάσταση έκρηξης από την ανακάλυψή του από τον Τζέιμς Κουκ το 1774, ενώ θεωρείται ότι αυτή η ηφαιστειακή δραστηριότητα λαμβάνει χώρα για περίπου 800 χρόνια. Βρίσκεται στο νοτιοανατολικό άκρο του νησιού, κοντά στο κόλπο Σούλφορ. Βρίσκεται βορειοανατολικά της ψηλότερης κορυφής του νησιού, του σβηστού ηφαιστείου Τουκοσμέρα, το οποίο ήταν ενεργό στο Πλειστόκαινο. Θεωρείται ως ένα από τα πιο εύκολα προσβάσιμα ηφαίστεια στη Γη.

Ο πυροκλαστικός κώνος του Γιασούρ δεν έχει βλάστηση και διαθέτει ένα κρατήρα διαμέτρου 400 μέτρων. Ανήκει σε ένα ευρύτερο ηφαιστειακών κέντρων βορειοανατολικά του Τουκοσμέρα και ήταν ενεργά στο Ολόκαινο. Βρίσκεται μέσα στη μικρή καλντέρα Γιενκάχε. Αποτελείται από βασαλτικής σύστασης πετρώματα. Η ύπαρξή του οφείλεται στην προς τα ανατολικά κίνηση της Ινδοαυστραλιανής τεκτονικής πλάκας, η οποία καταβυθίζεται κάτω από την πλάκα του Ειρηνικού. Η εκρηκτική του δραστηριότητα είναι συνήθως στρομπολικού και βουλκανικού τύπου.

Οι εκρήξεις προκαλούν συνήθως τοπικό αντίκτυπο, αν και την 1η Ιουνίου 2010 ακυρώθηκαν μερικές πτήσεις από και προς την Νέα Καληδονία. Τέτοιες περιπτώσεις είναι σπάνιες επειδή η σπονδός σπάνια φτάνει σε μεγάλο υψόμετρο. Ένας κίνδυνος που οφείλεται στην ηφαιστειακή δραστηριότητα του Γιασούρ είναι η όξινη βροχή, η κατακάθιση στάχτης στη γύρω περιοχή και οι ηφαιστειακές βόμβες. Εξαιτίας του μικρού του μεγέθους, μια πιθανή κατάρρευση του κώνου του Γιασούρ έχει τοπικές συνέπειες.

## Παραπομπές


## Πηγές
* Yasur  Global Volcanism Program, Smithsonian Institution.
* Yasur Volcano photovolcanica

Κατηγορία:Γεωγραφία του Βανουάτου
Κατηγορία:Ηφαίστεια της Ωκεανίας
Σιδηρόκαστρο (αποσαφήνιση)

Η ονομασία **Σιδηρόκαστρο **μπορεί να αναφέρεται σε:
*Σιδηρόκαστρο Αχαΐας παλαιό κάστρο
*Σιδηρόκαστρο Λακωνίας ορεινός οικισμός του νομού Λακωνίας
*Σιδηρόκαστρο Μεσσηνίας ημιορεινός οικισμός του νομού Μεσσηνίας
*Σιδηρόκαστρο Σερρών οικισμός του νομού Σερρών
* Σιδηρόκαστρο Φθιώτιδας μεσαιωνικό κάστρο κοντά στην Παύλιανη Φθιώτιδας

Κατηγορία:Αποσαφηνίσεις ελληνικών τοπωνυμίων
Γεώργιος Βιτάλης (αποσαφήνιση)

Με την ονομασία **Γεώργιος Βιτάλης** μπορεί να αναφέρονται οι:

* Γεώργιος Βιτάλης (γλύπτης) (1838-1901), Έλληνας γλύπτης από την Τήνο.
* Γεώργιος Βιτάλης (μουσικός) (1895-1959), Έλληνας μουσικός και διευθυντής ορχήστρας από την Αθήνα.

## Δείτε επίσης
* Βιτάλης (αποσαφήνιση)
Κωνσταντίνος Γουλιμής

Ο **Κωνσταντίνος Γουλιμής** (1866 - 1963) ήταν Έλληνας νομικός και βοτανολόγος.

## Βιογραφικά στοιχεία
Γεννήθηκε στην Αθήνα και ήταν γιος του Νικολάου Γουλιμή, πολιτικού και γόνου παλιάς οικογένειας του Μεσολογγίου. Σπούδασε νομικά στο Πανεπιστήμιο Αθηνών και συμπλήρωσε τις σπουδές του στη Ρώμη, το Παρίσι, το Λονδίνο καθώς και στο πανεπιστήμιο του Βερολίνου, όπου και αναγορεύθηκε διδάκτωρ αυτού. Διετέλεσε διευθυντής του υπουργείου Εσωτερικών (1912 - 1913). Ιδιώτευσε ως δικηγόρος αποκτώντας σημαντική περιουσία. Υπήρξε νομικός σύμβουλος της βρετανικής πρεσβείας στην Ελλάδα, μέλος του Γενικού Συμβουλίου της Τράπεζας της Ελλάδος (1945) καθώς και μέλος της ελληνικής αντιπροσωπείας στη διάσκεψη του Σαν Φρανσίσκο (1945).

Κατά τη διάρκεια του Β΄ Παγκοσμίου Πολέμου έζησε στην Νότιο Αφρική για να επιστρέψει μετά τον πόλεμο στην Ελλάδα, οπότε και άρχισε να ασχολείται με την ελληνική χλωρίδα. Διατηρούσε έπαυλη με μεγάλο κήπο στην περιοχή Καλυφτάκi της Κηφισιάς. Το κτήμα είχε αγοραστεί για 5.000 λίρες.

Απεβίωσε στην Κηφισιά το 1963. Ήταν παντρεμένος με την Ειρήνη Πράτσικα και είχε αποκτήσει έναν γιο και μια κόρη, την Άλκη Γουλιμή. Εγγονός του είναι ο Κωνσταντίνος Γουλιμής, ιδρυτής της εταιρείας Greycon.

## Βοτανολόγος

Τα τελευταία χρόνια της ζωής του τα αφιέρωσε στην μελέτη της ελληνικής χλωρίδας. Η συλλογή του αποτελείτο από εκατό χιλιάδες φυτά δημιουργώντας μια από τις σημαντικότερες συλλογές. Κατέγραψε πολλά άγνωστα είδη φυτών, μερικά από τα οποία φέρουν το όνομά του. Το 1954 κατέγραψε ένα νέο είδος ανθοφόρου φυτού της οικογένειας των Λειριοειδών, το οποίο φέρει την ονομασία Τουλίπα του Γουλιμή. 

Η βοτανική συλλογή του σε συνδυασμό με την βοτανική βιβλιοθήκη και το φυτολόγιό του αποτελούν το ίδρυμα Βοτανικής Συλλογής Ελληνικής Χλωρίδας, το οποίο βρίσκεται στο Μουσείο Φυσικής Ιστορίας Γουλανδρή στη Κηφισιά. Συνέβαλε σημαντικά στην ανάπτυξη της Ανθοκομικής Έκθεσης Κηφισιάς διατελώντας πρώτος προεδρός της ενώ υπήρξε ιδρυτικό μέλος της Ελληνικής Εταιρείας Προστασίας Φύσης.

Είχε γράψει αρκετά έργα σχετικά με την χλωρίδα στην Ελλάδα, το σημαντικότερο εκ των οποίων ήταν το γραμμένο στην αγγλική *Wild Flowers of Greece*, το οποίο και τιμήθηκε από την Ακαδημία Αθηνών.

## Παραπομπές


Κωνσταντινος
Κατηγορία:Έλληνες δικηγόροι του 19ου αιώνα
Κατηγορία:Έλληνες βοτανολόγοι
Φεστιβάλ Κινηματογράφου Σάντανς

right|250px|thumb|Κινηματογράφος του Φεστιβάλ
Το **Φεστιβάλ Κινηματογράφου Σάντανς** *(Sundance Film Festival)* είναι Αμερικανικό φεστιβάλ κινηματογράφου που λαμβάνει χώρα ετησίως στη Γιούτα. Είναι το μεγαλύτερο ανεξάρτητο φεστιβάλ κινηματογράφου στις Ηνωμένες Πολιτείες. Διεξάγεται κάθε Ιανουάριου στις πόλεις Παρκ Σίτι, Σολτ Λέικ Σίτι και Όγκντεν και στο χιονοδρομικό κέντρο Σάντανς. Στο Φεστιβάλ προβάλλονται νέες ταινίες από ανεξάρτητους παραγωγούς από την Αμερική αλλά και από όλον τον κόσμο. Ακόμη, βραβεύονται οι καλύτερες Αμερικανικές και Διεθνείς δραματικές ταινίες και ντοκιμαντέρ, μεγάλου και μικρού μήκους.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Φεστιβάλ κινηματογράφου
Κατηγορία:Κινηματογράφος στις Ηνωμένες Πολιτείες
Βιτάλης (αποσαφήνιση)

Με το όνομα **Βιτάλης** μπορεί να αναφέρονται τα ακόλουθα πρόσωπα:

## Επώνυμο
* Γεώργιος Βιτάλης (γλύπτης) (1838-1901), Έλληνας γλύπτης.
* Γεώργιος Βιτάλης (μουσικός) (1895-1959), Έλληνας μουσικός και διευθυντής ορχήστρας.
* Μάρκος Βιτάλης, Έλληνας βουλευτής της επαρχίας Χαλκίδας.
* Φιλάρετος Βιτάλης, Έλληνας αρχιμανδρίτης και συγγραφέας.

## Όνομα
* Βιτάλης Παπαδόπουλος (1963- ), Ρώσος προπονητής και πρώην ποδοσφαιριστής ελληνικής καταγωγής.

## Δείτε επίσης
* Γεώργιος Βιτάλης (αποσαφήνιση)
* Βιτάλη (αποσαφήνιση)

κατηγορία:Ελληνικά επώνυμα
Βιτάλη (αποσαφήνιση)

Με το όνομα **Βιτάλη** μπορεί να αναφέρονται τα ακόλουθα πρόσωπα:

* Ελένη Βιτάλη (1954- ), Ελληνίδα ερμηνεύτρια.
* Λεία Βιτάλη, Ελληνίδα συγγραφέας βιβλίων, σεναριογράφος και θεατρική συγγραφέας.
* Βιτάλη, Πυθαγόρεια φιλόσοφος, εγγονή του Πυθαγόρα.

## Δείτε επίσης
* Βιτάλης (αποσαφήνιση)

κατηγορία:Ελληνικά επώνυμα
Κλόουν

thumb|250px|Κλόουν τσίρκου. 
Οι **κλόουν** είναι κωμικοί διασκεδαστές, με χαρακτηριστική εμφάνιση που οφείλεται στο μέικ-απ, τις πολύχρωμες περούκες και τα περίεργα ρούχα τα οποία φορούν, ενώ μπορεί να φορούν και αστεία καπέλα. Κινούνται και μιλάνε κωμικά προκαλώντας το γέλιο στους παρευρισκομένους. 

Ασκεί το επάγγελμά του σε οποιοδήποτε χώρο κληθεί να παρουσιάσει τις ικανότητές του, κυρίως σε παιδικές εκδηλώσεις. Αμείβεται κατά περίπτωση.Ο κλόουν είναι μια εκμοντέρνιση του γελωτοποιού που γνωρίζουμε από τα πιο παλιά χρόνια. Απευθύνεται και σε άντρες και σε γυναίκες και κυρίως απαιτεί χαμόγελο και  μόνιμα καλή διάθεση. Στα Αγγλικά προφέρεται κλάουν και η ρίζα της λέξεως είναι Αγγλική

## Ιστορία
Οι αρχαιότεροι κλόουν αναφέρονται στην Πέμπτη δυναστεία Φαραώ, περί το 2400 π.Χ.. Αντίθετα από τους γελωτοποιούς της αυλής, οι κλόουν φαίνεται πως παραδοσιακά υπηρέτησαν κοινωνικοθρησκευτικούς και ψυχολογικούς ρόλους.

Στην ανθρωπολογία, ο όρος κλόουν έχει επεκταθεί σε συγκρίσιμους χαρακτήρες γελωτοποιού ή τρελού-ανόητου σε μη δυτικούς πολιτισμούς. Η κοινωνίες στις οποίες τέτοιοι κλόουν κατέχουν σημαντική θέση, ονομάζονται κοινωνίες κλόουν και ο χαρακτήρας κλόουν που εμπλέκεται σε θρησκευτική ή τελετουργική ιδιότητα είναι γνωστός ως τελετουργικός κλόουν.

## Παραπομπές


## Εξωτερικοί σύνδεσμοι
* 
* 

Κατηγορία:Επαγγέλματα
Κατηγορία:Κωμικοί
Σπάρτζι

Το **Σπάρτζι** () είναι ιταλικό νησί το οποίο βρίσκεται βορειοανατολικά της Σαρδηνίας και είναι το τρίτο μεγαλύτερο νησί του αρχιπελάγους Λα Μανταλένα. Το νησί έχει έκταση 4,2 τ.χλμ.

Σπάρτζι
Σπάρτζι
Ευριπίδης (ο νεότερος)

Ο **Ευριπίδης** ο νεότερος ήταν τραγικός ποιητής των κλασικών χρόνων. Ήταν ο νεαρότερος εκ των τριων γιών του πλέον γνωστού Ευριπίδη από την Αθήνα.Ανέβασε τις τραγωδίες του πατέρα του Αλκμαίων ο δια Κορίνθου, Ιφιγένεια εν Αυλίδι και Βάκχαι μετά το θάνατο του τελευταίου.

Το λεξικό της Σούδας αναφέρει και έναν ομώνυμο ανηψιό του μεγάλου τραγωδού ο οποίος έγραψε τρία δράματα υπό τους τίτλους Μήδεια, Ορέστης και Πολυξένη. Σύμφωνα με την ίδια πηγή κέρδισε το διαγωνισμό δράματος με ένα από τα έργα του θείου του. Κατά τον Αριστοφάνη κάποιος Ευριπίδης είχε κερδίσει την εύνοια του δήμου προτείνοντας την καθιέρωση ενός φόρου ιδιοκτησίας ίσου με το ένα τεσσερακοστό. Η πρότασή του απορρίφθηκε ωστόσο και ο ίδιος αποτέλεσε αντικείμενο οξείας κριτικής γύρω στο 394 π.Χ. Οι κλασικοί φιλόλογοι εικάζουν ότι τα δύο πρόσωπα (ανηψιός και γιος του Ευριπίδη) ήταν αντικείμενο σύγχυσης από τα αρχαία χρόνια οπότε οι πράξεις τους δεν μπορούν να αποδοθούν με ακρίβεια.

## Παραπομπές


Κατηγορία:Αρχαίοι Έλληνες τραγικοί ποιητές
Κατηγορία:Ευριπίδης
Πυραμίδα του Αμενεμχέτ Γ' (Νταχσούρ)

Η **Μαύρη Πυραμίδα** χτίστηκε από τον Φαραώ Αμενεμχέτ Γ' κατά τη περίοδο του Μέσου βασιλείου της Αιγύπτου (2055-1650 π.Χ.). Είναι μία από τις πέντε πυραμίδες που διασώθηκαν, από τις αρχικά έντεκα που υπήρχαν στο Νταχσούρ στην Αίγυπτο. Αρχικά η πυραμίδα που ονομαζόταν *Ο Αμενεμχέτ είναι Ισχυρός*, πήρε το όνομα "Μαύρη Πυραμίδα" από τη σκοτεινή όψη της σαν ένας λόφος από μπάζα (λόγω της αποσάθρωσης της). Η Μαύρη Πυραμίδα ήταν η πρώτη που ήταν ο τάφος και του Φαραώ και των βασιλισσών του. Ο Ζακ ντε Μοργκάν στα πλαίσια γαλλικής αποστολής πραγματοποίησε ανασκαφή στις πυραμίδες του Νταχσούρ το 1892. το Γερμανικό Ινστιτούτο του Καΐρου ολοκλήρωσε τις ανασκαφές στην τοποθεσία το 1983.

## Δομή
Η πυραμίδα αρχικά είχε 75 μέτρα ύψος με μήκος βάσης 105 μέτρα και κλίση 57°. Όπως όλες οι πυραμίδες του Μέσου βασιλείου, η Μαύρη Πυραμίδα ενώ ήταν ντυμένη εξωτερικά με ασβεστόλιθο, ήταν χτισμένη με άψητες πλίνθους αντί με πέτρα. Τα οικοδομήματα στο επίπεδο του εδάφους περιλαμβάνουν την είσοδο στον περίβολο και τον ταφικό ναό, τα οποία περικλείουν τείχη. Υπάρχουν δύο σειρές τείχη, και ανάμεσά τους υπάρχουν δέκα ταφικά πηγάδια, τα οποία είναι ταφικά κτίσματα λαξευμένα στο βράχο. Το πυραμίδιο έχει επιγραφές και θρησκευτικά σύμβολά. Κάποια από αυτά έχουν ξυθεί, κάτι που οδήγησε τους ερευνητές να συμπεράνουν ότι το πυραμίδιο δεν χρησιμοποιήθηκε ποτέ ή ότι παραμορφώθηκε σκόπιμα κατά τη βασιλεία του Ακενατόν.

Στο επίπεδο κάτω από το έδαφος υπάρχει ένα περίπλοκο δίκτυο περασμάτων. Η πτέρυγα του βασιλιά ήταν σε μεγάλο μέρος άθικτη, με την σαρκοφάγο και τα κανωπικά αγγεία, όμως ο βασιλιάς δεν είναι θαμμένος εκεί. Η πτέρυγα των βασιλισσών έχει παραβιαστεί και συληθεί. Στο υπόγειο συγκρότημα υπάρχουν ακόμα τέσσερεις νεκρικοί θάλαμοι, αλλά δεν είναι γνωστό σε ποιους ανήκαν. Δύο από αυτούς θεωρείται ότι ανήκουν στον Αμενεμχέτ Δ' και την Νεφρουσομπέκ.

## Κατασκευαστικά προβλήματα
Η Μαύρη Πυραμίδα, με τους μεγάλους διαδρόμους της, είχε πολλά κατασκευαστικά προβλήματα. Είναι χτισμένη σε μία τοποθεσία, μεταξύ αυτών με το χαμηλότερο επίπεδο στην Αίγυπτο, μόλις 10 μέτρα πάνω από το επίπεδο της θάλασσας. Υπάρχουν αμέτρητοι υπόγειοι διάδρομοι και θάλαμοι, και δεν υπάρχουν αρκετές δομικές κατασκευές να στηρίζουν τις οροφές. Η πυραμίδα δεν είναι καθόλου γερή, καθώς είναι χτισμένη με άψητες πλίνθους αντί με πέτρα. Το χαμηλό υψόμετρο, οι διάδρομοι και το ασταθές δομικό υλικό, επέτρεψαν το νερό του υδροφόρου ορίζοντα του Νείλου να περάσουν κάτω από τείχη, προκαλώντας ρωγμές και την καθίζηση ολόκληρης της πυραμίδας.

## Αναφερόμενα έργα
*Encyclopædia Britannica. "Dahshur". 2007. 
*Hooker, Richard. "The Middle Kingdom." World Civilizations. June 1999.  
*Kinnaer, Jacques. The Ancient Site. September 2007. 

## Βιβλιογραφία
*Verner, Miroslav, The Pyramids - Their Archaeology and History, Atlantic Books, 2001, ISBN 1-84354-171-8
*Lehner, Mark, The Complete Pyramids, Thames & Hudson ISBN 0-500-05084-8

## Εξωτερικοί σύνδεσμοι
*The Pyramids at Dahshur

Αμενεμχετ Γ
Κατηγορία:Κτίρια και κατασκευές στην Αίγυπτο
Γκόλι Ότοκ

Το **Γκόλι Ότοκ**, (κροατικά: *Goli otok*) είναι νησί της Κροατίας στην Αδριατική Θάλασσα. Έχει έκταση 4,5  τ.χλμ. και είναι ακατοίκητο σύμφωνα με την απογραφή του 2001.

## Παραπομπές


Γκόλι Ότοκ
Απόλλων Καλαμαριάς (χειροσφαίριση ανδρών)

right|200px

Ο **Μορφωτικός Γυμναστικός Σύλλογος Καλαμαριάς ο Απόλλων** είναι ελληνικό αθλητικό σωματείο το οποίο εδρεύει στην Καλαμαριά. Ιδρύθηκε στις 24 Ιανουαρίου 1926 από μία παρέα Ποντίων, για τους οποίους αποτελεί σημείο αναφοράς μέχρι σήμερα. Τα επίσημα χρώματα του είναι το μαύρο και το κόκκινο. Στο έμβλημα του απεικονίζεται ο θεός της μουσικής, των τεχνών και του φωτός, Απόλλων.

## Ιστορία
Το τμήμα χειροσφαίρισης ανδρών του συλλόγου ιδρύθηκε το 1986, οπότε και εντάχθηκε στο δυναμικό της Ε.Σ.Χ.Θ.

Η κατάκτηση της 2ης θέσης στο Πρωτάθλημα της Α2 Εθνικής Κατηγορίας κατά την αγωνιστική περίοδο 2002-03 επέτρεψε στο σύλλογο να ανέλθει στην κορυφαία κατηγορία της ελληνικής χειροσφαίρισης. Ο σύλλογος αγωνίστηκε στην Α1 Εθνική Κατηγορία μέχρι το 2008-09, οπότε και κατετάγη τελευταίος με αποτέλεσμα τον υποβιβασμό του. 

Το καλοκαίρι του 2009, παρά το γεγονός ότι το τμήμα είχε δηλώσει συμμετοχή στο Πρωτάθλημα της Α2 Εθνικής για την επόμενη χρονιά, ο πρόεδρος του ερασιτέχνη, Απόστολος Παπαδόπουλος, ανακοίνωσε την οριστική διάλυση του τμήματος, καθώς οικονομικές δυσχέρειες επέβαλλαν το να δοθεί προτεραιότητα στη διάσωση άλλων τμημάτων και κυρίως του ποδοσφαιρικού.

## Παραπομπές


## Βιβλιογραφία
* *Απόλλων Καλαμαριάς*, Συλλογικό: Εγκυκλοπαίδεια του Ποντιακού Ελληνισμού, τόμος 2, εκδόσεις Μαλλιάρης-Παιδεία, Θεσσαλονίκη, 2007, σελ.28-35

## Εξωτερικοί σύνδεσμοι
* 
* Ιστότοπος Φιλάθλων: «Απόλλων, Πόντος, Προσφυγιά κι αίμα της καρδιάς»

Κατηγορία:Μ.Γ.Σ. Απόλλων Καλαμαριάς
Κατηγορία:Ελληνικοί σύλλογοι χειροσφαίρισης